Συναισθηματική Αξία (ταινία)

To Συναισθηματική Αξία (Νορβηγικά: Affeksjonsverdi) είναι Νορβηγική δραματική ταινία του 2025 σε σκηνοθεσία του Γιαχίμ Τρίερ, ο οποίος έγραψε και το σενάριο σε συνεργασία με τον Έσκιλ Βογκτ. Ακουλουθεί τις αδελφές Νόρα (Ρενάτε Ρέινσβε) και Άγκνες (Ίνγκα Ίμπσντοτερ Λίλεαας) στην επανένωση τους με τον αποξενωμένο πατέρα τους, Γκούσταβ (Στέλαν Σκάρσγκορντ). Επίσης πρωταγωνιστούν οι Ελ Φάνινγκ και Άντερς Ντάνιελσεν Λι.

Η ταινία έκανε την παγκόσμια πρεμιέρα της στο βασικό διαγωνιστικό κομμάτι στο Φεστιβάλ Κινηματογράφου Καννών 2025 στις 21 Μαΐου, οπού έλαβε ευρεία αναγνώριση και κέρδισε το Μέγα Βραβείο. Κυκλοφόρησε στους κινηματογράφους στην Νορβηγία στις 12 Σεπτεμβρίου από την Nordisk Film. 

Στις 83ες Χρυσές Σφαίρες, έλαβε υποψηφιότητα Καλύτερης Ταινίας (Δράμα) και κέρδισε Χρυσή Σφαίρα Β' Ανδρικού Ρόλου για τον Σκάρσγκορντ. Στα 98α Βραβεία Όσκαρ, έλαβε εννιά υποψηφιότητες, συμπεριλαμβανομένης και Καλύτερης Ταινίας, Καλύτερης Σκηνοθεσίας, Α΄ Γυναικείου Ρόλου (Ρέινσβε), Β΄ Ανδρικού Ρόλου (Σκάρσγκορντ) και Β΄ Γυναικείου Ρόλου (Φάνινγκ και Λίλεαας).

Πλοκή
Αφού ο σκηνοθέτης κινηματογράφου Γκούσταβ Μποργκ και η ψυχοθεραπεύτρια Σίσελ λήγουν τον προβληματικό γάμο του, ο Γκούσταβ χρησιμοποιεί το διαζύγιο ως δικαιολογία για να αφήσει την Νορβηγία και να εστιάσει στην καριέρα του. Η Σίσελ μεγαλώνει τις κόρες τους, Νόρα και Άγκνες, στο σπίτι τους στο Όσλο, το οποίο ανήκει στην οικογένεια του Γκούσταβ για πολλές γενιές. Μετά την ενηλικίωση της, η Άγκνες εργάζεται ως ιστορικός και είναι παντρεμένη με έναν γιο. Η Νόρα γίνεται μία αρκετά επιτυχημένη ηθοποιός, παρόλο που υποφέρει από εξουθενωτικές κρίσεις άγχους όταν ανεβαίνει στην σκηνή, και έχει παράνομο δεσμό με τον παντρεμένο συνάδελφο της, Γιάκομπ.

Αφού η Σίσελ πεθαίνει, ο Γκούσταβ επιστρέφει στην Νορβηγία για να εγκατασταθεί στο σπίτι. Οι κόρες του μεγαλώνοντας άρχισαν να τον απεχθάνονται λόγω της μεγάλης απουσίας του και τα προβήματα αλκόολισμου του, παρόλο που η Άγκνες είναι πιο φιλική μαζί του. Προσπαθεί να συμφιλιωθεί με τις κόρες του, αλλά οι συζητήσεις τους συχνά εκτροχιάζονται λόγω της μικροεπιθετικότητας και της έλλειψης συναισθηματικής νοημοσύνης του. Έχει καλύτερη σχέση με τον νεαρό γιο της Άγκνες, τον Έρικ, αλλά συνδέεται μαζί του κυρίως μέσω των ταινιών.

Η καριέρα του Γκούσταβ βρίσκεται σε καμπή, αφού δυσκολεύεται να βρει χρηματοδότηση για τις ταινίες του. Το πιο πρόσφατο σενάριο του εμπνεύστηκε από την μητέρα του, Κάριν, η οποία ήταν μέλος του Νορβηγικού κινήματος αντίστασης, βασανίστηκε κατά την διάρκεια της Γερμανικής κατοχής και αυτοκτόνησε στο πατρικό σπίτι όταν ο Γκούσταβ ήταν επτά. Ο Γκούσταβ προτείνει να γυρίσει την ταινία στο πραγματικό σπίτι και να αναβιώσει την αυτοκτονία της Κάριν στην τελευταία σκηνή. Ζητάει από την Νόρα να παίξει την Κάριν, αλλά η Νόρα αρνείται να διαβάσει το σενάριο.

Ο Γκούσταβ, τελικλα, προσλαμβάνει την Αμερικανή ηθοποιό, Ρέιτσελ Κεμπ, η δημοφιλία της οποίας πείθει το Netflix να χρηματοδοτήσει την ταινία. Η παραγωγή αρχίζει να έχει προβλήματα, αφού ο Γκούσταβ απεχθάνεται το γεγονός ότι δουλεύει με το Netflix. Όταν συναντάει τον Πίτερ, τον κινηματογραφιστή του, ο Γκούσταβ απογοητεύεται όταν βλέπει τον παλιό του φίλο και μέλος της ομάδας του φανερά αδύναμο. Η Ρέιτσελμ ανίκανη να μιλήσει Νορβηγικά, αρχίζει να ντρέπεται λόγω του ότι ο Γκούσταβ έπρεπε να μεταφράσει το σενάριο στα Αγγλικά για αυτήν. Η Νόρα απογοητεύεται από το γεγονός ότι ο Γκούσταβ συμπεριφέρεται στην Ρέιτσελ με περισσότερη ενσυναίσθηση από ότι στις ίδιες του τις κόρες.

Η Γιάκομπ παίρνει διαζύγιο από την γυναίκα του, αλλά αρνείται να δεσμευτεί με την Νόρα. Ο Γκούσταβ εξοργίζει την Νόρα, όταν υπονοεί ότι ο εσωτερικευμένος θυμός της την εμποδίζει από το να βρει την αγάπη. Η Νόρα αρχίζει να χάνει το ενδιαφέρον της για την δουλειά της. Η Άγκνες εξοργίζεται ότι ο Γκούσταβ προσλαμβάνει τον Έρικ στην ταινία χωρίς την άδεια της, επισημαίνοντας, με πικρία, ότι το γεγονός ότι ο Γκούσταβ, στο παρελθόν, την είχε συμπεριλάβει σε μία ταινία του δεν αντισταθμίζει τις γενικές του αποτυχίες ως πατέρας. Η Ρέιτσελ, συνειδητοποιώντας ότι ο ρόλος δεν είναι κατάλληλος για αυτήν και ότι ο Γκούσταβ εξακολουθεί να σκέφτεται την Νόρα, παραιτείται από την ταινία για να αποκαταστήσει την δημιουργική ελευθερία του Γκούσταβ. Το ίδιο βράδυ, ο Γκούσταβ πηγαίνει έξω και μεθυσμένος δείχνει το μεσαίο δάχτυλο στο σπίτι πριν καταρρρεύσει και νοσηλευτεί.

Προκειμένου να καταλαβεί καλύτερα τον πατέρα της, η Άγκνες επισκέπτεται το Εθνικό Αρχείο της Νορβηγίας για να διαβάσει την δήλωση της Κάριν στην μεταπολεμική κυβέρνηση σχετικά με τα βασανιστήρια της, τα οποία η ίδια αρνούταν να συζητήσει με οποιονδήποτε. Νιώθοντας ότι η Κάριν πέρασε το διαγενεακό τραύμα στον Γκούσταβ, η Άγκνες διαβάζει το σενάριο του Γκούσταβ. Συνειδητοποιεί ότι, ενώ η πλοκή της ταινίας είναι εμπνευσμένη από την Κάριν, η συναισθηματική της εξέλιξη καθρεφτίζει την ειλικρίνη του μεταμέλεια σχετικά με την διαλυμένη σχέση του με την Νόρα. Η Άγκνες εντυπωσιάζεται ιδιαίτερα από την τελική σκηνή, η οποία παρουσιάζει την αυτοκτονία της Κάριν, αλλά είναι τοποθετημένη στην σύγχρονη εποχή. Η Άγκνες προτρέπει την Νόρα να διαβάσει το σενάριο, πράγμα που ατή τελικά κάνει. Συγκινημένη, η Νόρα συμφωνεί να συμμετέχει στην ταινία.

Ο Γκούσταβ βρίσκει τα χρήματα για να φτιάξει την ταινία χωρίς την Ρέιτσελ και ανακαινίζει το πατρικό σπίτι, το οποίο παρουσιάζεται με νέα διακόσμηση και μοντέρνο στυλ. Κάποια στιγμή αργότερα, η παραγωγή προχωράει, είναι τοποθετημένη στην σημερινή εποχή και γυρίζεται σε στούντιο, με τον Πίτερ ως κινηματογραφιστή. Η Νόρα ερμηνεύει την τελική σκηνή με τον Έρικ ως τον γιο της. Μετά την τελική λήψη, ανταλλάζει ένα βλέμμα κατανόησης με τον πατέρα της.

Ηθοποιοί και χαρακτήρες
 Ρενάτε Ρέινσβε ως Νόρα Μποργκ
 Στέλαν Σκάρσγκορντ ως Γκούσταφ Μποργκ
 Ίνγκα Ίμπσντοτερ Λιλεός ως Άγκνες Μποργκ Πέτερσεν
 Ελ Φάνινγκ ως Ρέιτσελ Κεμπ
 Άντερς Ντάνιελσεν Λι ως Γιάκομπ
 Γέσπερ Κρίστενσεν ως Μίχαελ
 Λένα Έντρε ως Ίνγκριντ Μπέργκερ
 Κόρι Μάικλ Σμιθ ως Σαμ
 Κάθριν Κοέν ως Νίκι
 Αντρέας Στόλτενμπεργκ Γκρανέρουντ ως Έβεν Πέτερσεν
 Όιβιντ Χεσχένταλ Λόβεν ως Έρικ
 Λαρς Βέρινγκερ ως Πίτερ
 Ίντα Μαριάννε Βασμπότν Κλάσσον ως Σίσσελ Μπορκ

 Παραπομπές 

 Εξωτερικοί σύνδεσμοι 



Κατηγορία:Ταινίες του 2025
Κατηγορία:Βρετανικές δραματικές κωμικές ταινίες
Κατηγορία:Βρετανικές ταινίες της δεκαετίας 2020
Κατηγορία:Γαλλικές δραματικές κωμωδίες
Κατηγορία:Γαλλικές ταινίες της δεκαετίας 2020
Κατηγορία:Νικητές Μέγα Βραβείου Φεστιβάλ Καννών
Κατηγορία:Νορβηγόφωνες ταινίες
Κατηγορία:Ταινίες παραγωγής BBC Films
Κατηγορία:Ταινίες με ηθοποιό που κέρδισε Χρυσή Σφαίρα Β΄ Ανδρικού Ρόλου